pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​“นายกฯ”เผย ชวน TikTok เปิดศูนย์เทรนใช้งานแพลตฟอร์มในไทย หวังใช้ TikTok โปรโมทซอฟพาวเวอร์
วันพฤหัสบดีที่ 16 พฤศจิกายน 2566
16/11/2566
​“นายกฯ”เผย ชวน TikTok เปิดศูนย์เทรนใช้งานแพลตฟอร์มในไทย หวังใช้ TikTok โปรโมทซอฟพาวเวอร์
​“นายกฯ”เผย ชวน TikTok เปิดศูนย์เทรนใช้งานแพลตฟอร์มในไทย หวังใช้ TikTok โปรโมทซอฟพาวเวอร์
วันนี้ (15 พฤศจิกายน 2566) เวลา 16.30 น. (ตามเวลาท้องถิ่นนคร ซานฟรานซิสโก สหรัฐฯ ช้ากว่ากรุงเทพฯ 15 ชั่วโมง ) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงการพบกับผู้บริหาร TikTok ว่า ทางผู้บริหารเดินทางมาพบเอง ซึ่งไม่แปลกใจเพราะในประเทศไทย มีผู้ใช้งาน 43 ล้านคน ถือว่าสูงมาก เพราะทุกคนนิยมลงใน TikTok จึงต้องมาดูว่าจะทําอย่างไรที่เราจะช่วยเหลือซึ่งกันและกัน ทําให้เขาได้ประกอบธุรกิจที่ดี ขณะเดียวกันก็ช่วยเหลือประชาชนคนไทยด้วยเหมือนกัน เช่น เรื่องของโอท็อป
นายกรัฐมนตรี กล่าวว่า ตนเองได้บอกไปว่าประเทศไทยไม่ได้มีแค่เชียงใหม่ ภูเก็ต หรือ กรุงเทพฯ แต่มีหลายจังหวัด และมีความต้องการการโปรโมทบริการ รวมถึงซอฟพาวเวอร์สินค้าไทย เรื่องคืออาหาร เนื่องจากหลายคนได้ใช้แพลตฟอร์มTikTok ลงคลิปทําอาหาร ที่เป็นคลิปสั้นๆ สนุกสนาน ทําให้มีคนเขามาดูจํานวนมาก และขณะนี้เราได้ฝึกอบรมให้กับเจ้าของผลิตภัณฑ์ที่ผ่านการคัดเลือกและให้ทางTikTok เข้ามาช่วยฝึกหัด รวมถึงซอฟทาวเวอร์ด้านอื่นของไทย โดยขอให้มาสร้างศูนย์ฝึกอบรมในไทยเพื่อคําแนะนําในการเล่นโซเชียลมีเดียที่มีประสิทธิภาพสูง ขณะที่คณะกรรมการส่งเสริมการลงทุน (บีโอไอ)ได้เสนอสิทธิประโยชน์ด้านภาษีเพื่อจูงใจ ซึ่งทางTikTok ให้ความสนใจ
นายกรัฐมนตรี กล่าวถึงการหารือกับผู้บริษัท Booking.com ว่า ตั้งแต่เราประกาศวีซ่าฟรีนักท่องเที่ยวจีน มีคนเข้ามาดูเว็บไซต์เพิ่มขึ้นถึง 7 เท่า แต่ยังไม่ดีพอ มองว่าสามารถทําให้เพิ่มการเข้าชมเว็บไซต์ได้มากกว่านั้น ทั้งนี้ บริษัท Booking.com ก็เป็นเจ้าของ Agoda และมีพนักงานหลายพันคนเป็นคนไทย และอีกหลายส่วนเป็นชาวต่างชาติ ขณะเดียวกันเรามีการโปรโมทเรื่องการท่องเที่ยวและ ซอฟต์เพาเวอร์ โดยผู้บริหารบริษัท Booking.com ระบุว่าจะติดต่อไปยังผู้ว่าการการท่องเที่ยวแห่งประเทศไทย เพื่อหาทางในการปรับภาพใหญ่ให้เกิดประโยชน์ทั้งสองทาง และเขาก็ดีใจที่ผู้นําระดับประเทศให้ความสําคัญ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หารือแลกเปลี่ยนความคิดเห็น​คณะกรรมาธิการวิสามัญเพื่อพิจารณาศึกษาและเสนอแนวทางการส่งเสริมกระบวนการสร้างสันติภาพ
วันพฤหัสบดีที่ 16 พฤศจิกายน 2566
16/11/2566
รัฐมนตรีว่าการกระทรวงยุติธรรม หารือแลกเปลี่ยนความคิดเห็น​คณะกรรมาธิการวิสามัญเพื่อพิจารณาศึกษาและเสนอแนวทางการส่งเสริมกระบวนการสร้างสันติภาพ
รัฐมนตรีว่าการกระทรวงยุติธรรม หารือแลกเปลี่ยนความคิดเห็น​คณะกรรมาธิการวิสามัญเพื่อพิจารณาศึกษาและเสนอแนวทางการส่งเสริมกระบวนการสร้างสันติภาพเพื่อแก้ไขปัญหาความขัดแย้งในพื้นที่สามจังหวัดชายแดนภาคใต้ สภาผู้แทนราษฎร
ในวันพฤหัสบดีที่ ๑๖ พฤศจิกายน ๒๕๖๖ เวลา ๑๒.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ประชุมหารือแลกเปลี่ยนความคิดเห็น ร่วมกับ คณะกรรมาธิการวิสามัญเพื่อพิจารณาศึกษาและเสนอแนวทางการส่งเสริมกระบวนการสร้างสันติภาพเพื่อแก้ไขปัญหาความขัดแย้งในพื้นที่สามจังหวัดชายแดนภาคใต้ สภาผู้แทนราษฎร นําโดย นายจาตุรนต์ ฉายแสง ประธานกรรมาธิการ โดยมี พลเอก นิพัทธ์ ทองเล็ก ที่ปรึกษานายกรัฐมนตรี พร้อมด้วย นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม คณะกรรมาธิการฯ หัวหน้าส่วนราชการในสังกัดกระทรวงยุติธรรม และผู้แทนหน่วยงานที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๑๐-๐๑ ชั้น ๑๐ อาคารกระทรวงยุติธรรม
โอกาสนี้ ที่ประชุมได้ร่วมแลกเปลี่ยนความคิดเห็นถึงแนวทางการส่งเสริมกระบวนการสร้างสันติภาพเพื่อแก้ไขปัญหาความขัดแย้งในพื้นที่สามจังหวัดชายแดนภาคใต้ โดยรัฐมนตรีว่าการกระทรวงยุติธรรม ได้กล่าวถึงนโยบายของรัฐบาลด้านการใช้หลักนิติธรรม (Rule of Law) ที่ยึดประโยชน์ของประชาชนเป็นหัวใจสําคัญ ดังนั้น บทบาทของกระทรวงยุติธรรม จะต้องใช้ความเข้มแข็งของหลักนิติธรรมให้เกิดกับคนทุกคน ทั้งนี้ ได้ฝากให้คณะกรรมาธิการฯ พิจารณาผลการศึกษาความคิดเห็นและข้อเสนอแนะเพื่อนําไปสู่การปฏิบัติ เพื่อให้การดําเนินการเกี่ยวกับการแก้ปัญหาและสร้างสันติภาพจังหวัดชายแดนภาคใต้เป็นไปอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-พิธีถวายผ้าพระกฐินพระราชทานของกระทรวงเกษตรและสหกรณ์ ประจำปี 2566
วันพฤหัสบดีที่ 16 พฤศจิกายน 2566
พิธีถวายผ้าพระกฐินพระราชทานของกระทรวงเกษตรและสหกรณ์ ประจําปี 2566
พิธีถวายผ้าพระกฐินพระราชทานของกระทรวงเกษตรและสหกรณ์ ประจําปี 2566
วันพฤหัสบดีที่ 16 พฤศจิกายน 2566 เวลา 14.00 น. ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานพิธีถวายผ้าพระกฐินพระราชทานกระทรวงเกษตรและสหกรณ์ ประจําปี 2566 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินพร้อมเครื่องบริวารพระกฐิน ให้กระทรวงเกษตรและสหกรณ์ตามที่ขอพระราชทาน เพื่อน้อมนําไปทอดถวายยังที่ชุมนุมสงฆ์ ณ วัดศรีสุดาราม วรวิหาร แขวงบางขุนนนท์ เขตบางกอกน้อย กรุงเทพมหานคร โดยมี นายประยูร อินสกุล ปลัดกระทรวงเกษตรและสหกรณ์ คณะผู้บริหารกระทรวงเกษตรและสหกรณ์ ข้าราชการ พนักงาน และบุคลากรของกระทรวงเกษตรและสหกรณ์ เข้าร่วม โดยยอดเงินถวายพระราชกุศลในการถวายผ้าพระกฐินพระราชทานกระทรวงเกษตรและสหกรณ์ ประจําปี 2566 รวมเป็นเงินทั้งสิ้น จํานวน 4,792,724.76 บาท
รัฐบาลไทย-ข่าวทำเนียบรัฐบาล-นายกฯ  เผย มีนัดดินเนอร์ กับ "โจ ไบเดน"  และ ทวิภาคีกับ "จัสติน ทรูโด" 16 พ.ย.นี้
วันพฤหัสบดีที่ 16 พฤศจิกายน 2566
16/11/2566
นายกฯ  เผย มีนัดดินเนอร์ กับ "โจ ไบเดน"  และ ทวิภาคีกับ "จัสติน ทรูโด" 16 พ.ย.นี้
​นายกฯ  เผย มีนัดดินเนอร์ กับ "โจ ไบเดน"  และ ทวิภาคีกับ "จัสติน ทรูโด" 16 พ.ย.นี้
วันนี้ ( 15 พ.ย. 2566) เวลา 16.30 น. (ตามเวลาท้องถิ่นนคร ซานฟรานซิสโก สหรัฐฯ ช้ากว่ากรุงเทพฯ 15 ชั่วโมง )นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงภารกิจ ที่นครซานฟรานซิสโก สหรัฐอเมริกา วันนี้ ว่า ได้พบกับผู้บริหารบริษัท Citi ได้พูดคุยประเด็นแลนด์บริดจ์ที่อยากให้ Citi จัดสัมมนาและเชิญไทยไปพูดคุยจะได้เชิญชวนนักธุรกิจในส่วนที่เกี่ยวข้องพูดคุย รวมถึงจัดโรดโชว์ในทุกทวีป ซึ่ง Citi ยืนยันสนับสนุนไทยในทุกมิติ
ส่วนการประชุมชุม CEO Summit ได้ใช้เวทีนี้ เน้นย้ําว่าประเทศไทยเปิดแล้วสําหรับนักลงทุน ไม่มีเวลาไหนที่ดีไปกว่าเวลานี้ ที่จะเข้ามาลงทุนในไทย ประเทศไทยอยู่ในลําดับที่ 43 ของ SDG Index เราเป็นที่หนึ่งในอาเซียน
การพบกับผู้บริหารไมโครซอฟต์ โดยไตรมาสที่ 1 ปีหน้าจะเดินทางไปไทย รัฐบาลจึงขอเป็นเจ้าภาพเลี้ยงอาหารค่ํา พร้อมเชิญภาคเอกชนเข้าไปพูดคุยลักษณะการจับคู่ทางธุรกิจ เพื่อเพิ่มช่องทางการพัฒนาดิจิทัลในไทยให้เข้มแข็งขึ้น
สําหรับบรรยากาศการพบปะกับผู้บริหารระดับสูงในงาน CEO Summit ถือเป็นโอกาสที่ดีของไทย ภายในงานมีการออกบูธของบริษัทชั้นนําเช่น บริษัท โบอิ้ง นําเฮลิคอปเตอร์ไร้คนขับ ขนส่งคนได้ ซึ่งคาดว่าจะนํามาขายเชิงพาณิชย์ได้ประมาณ​ 7-8 ปีข้างหน้า เดินทางได้ 160 ไมล์ ประมาณ 3 สหรัฐฯต่อคน ขณะที่ผู้ประกอบการไทยก็ได้มาบอกบูธเช่นกัน
ส่วนภารกิจในวันพรุ่งนี้ จะพบกับนายจัสติน ทรูโด นายกรัฐมนตรีแคนนาดา คนที่ใส่ถุงเท้าสวยๆ หล่อด้วย เคยมาไทย ซึ่งต้องไปรับฟังความเห็นก่อน รวมทั้งพบหารือกับนายกรัฐมนตรีออสเตรเลีย เกี่ยวกับการค้าและการท่องเที่ยว และหารือกับประธานาธิบดีเปรู รวมถึงรับประทานอาหารค่ําร่วมกับนายโจ ไบเดน ประธานาธิบดีสหรัฐฯ ที่จะหารือในหลายประเด็น รวมไปถึงการพบกับนางกีนา ไรมอนโด รัฐมนตรีว่าการกระทรวงพาณิชย์สหรัฐฯ เป็นสุภาพสตรีที่เก่งและเข้าใจธุรกิจการค้าการลงทุนเป็นอย่างดี
รัฐบาลไทย-ข่าวทำเนียบรัฐบาล-​ใน 15 พ.ย.66 (ช่วงบ่าย) นายสุทิน คลังแสง รัฐมนตรีว่าการกระทรวงกลาโหม ได้ร่วมการประชุมรัฐมนตรีกลาโหมอาเซียน +1 อย่างไม่เป็นทางการกับประเทศคู่เจรจา
วันพฤหัสบดีที่ 16 พฤศจิกายน 2566
​ใน 15 พ.ย.66 (ช่วงบ่าย) นายสุทิน คลังแสง รัฐมนตรีว่าการกระทรวงกลาโหม ได้ร่วมการประชุมรัฐมนตรีกลาโหมอาเซียน +1 อย่างไม่เป็นทางการกับประเทศคู่เจรจา
รมว.กห. เข้าการประชุม ADMM-Plus +1 อย่างไม่เป็นทางการกับประเทศคู่เจรจา จํานวน 2 ประเทศ ได้แก่ สหรัฐอเมริกา และญี่ปุ่น เพื่อให้ประเทศสมาชิกอาเซียนได้ร่วมแลกเปลี่ยนมุมมองด้านความมั่นคงและการป้องกันประเทศ
โดย รมว.กห. ได้กล่าวต่อนาย ลอยด์ ออสติน รมว.กห.สหรัฐฯ และสมาชิกอาเซียนที่ร่วมประชุมว่า “ไทยและสหรัฐเป็นมิตรประเทศที่มีความสัมพันธ์กันอย่างยาวนาน มีความใกล้ชิดกันในทุกระดับ โดยเฉพาะอย่างยิ่งด้านการทหาร ซึ่งไทยชื่นชมความริเริ่มของ กห.สหรัฐฯ ที่ได้เสนอเอกสาร Concept Note ความร่วมมือระหว่างอาเซียน - สหรัฐฯ เพื่อส่งเสริมขีดความสามารถของผู้นํารุ่นใหม่ และขอขอบคุณสหรัฐฯ สําหรับการสนับสนุนหลักสูตรต่าง ๆ ให้กับประเทศสมาชิกอาเซียน โดยริเริ่มในปี 2567 เพื่อเพิ่มพูนทักษะและความรู้ให้กับหน่วยงานด้านการป้องกันประเทศและส่งเสริมการมีปฏิสัมพันธ์ระหว่างกัน”
ทั้งนี้กระทรวงกลาโหมและกระทรวงกลาโหมสหรัฐ จะจัดการประชุมคณะทํางานผู้เชี่ยวชาญด้านความมั่นคงทางทะเล ครั้งที่ 20 ระหว่าง 19 - 22 มีนาคม 2567 ณ กรุงเทพฯ
จากนั้น รมว.กห. ได้กล่าวต่อนายมิโนรุ คิฮะระ รมว.กห.ญี่ปุ่น ว่า “ในฐานะที่ประเทศไทย เป็นประเทศผู้ประสานงานความสัมพันธ์อาเซียน - ญี่ปุ่น ซึ่งนับเป็นปีแห่งความสําคัญของความสัมพันธ์อาเซียน - ญี่ปุ่น ที่ครบรอบ 50 ปี โดยเฉพาะอย่างยิ่งความสําเร็จของการประชุมสุดยอดอาเซียน - ญี่ปุ่น ครั้งที่ 26 ซึ่งได้ยกระดับความสัมพันธ์ระหว่างกันไปสู่ความเป็นหุ้นส่วนเชิงยุทธศาสตร์แบบรอบด้าน โดยกล่าวชื่นชมบทบาทของญี่ปุ่น ในการมุ่งมั่นเสริมสร้างเสถียรภาพและความมั่นคงในภูมิภาคอินโด - แปซิฟิก ผ่านการพัฒนาความร่วมมือในภูมิภาค บนพื้นฐานของความเป็นแกนกลางของอาเซียน ในกลไกที่อาเซียนมีบทบาทนํา รวมทั้งการที่ญี่ปุ่นได้บรรจุเรื่อง การพัฒนาความร่วมมือกับมิตรประเทศเป็นประเด็นหลักของยุทธศาสตร์การป้องกันประเทศฉบับใหม่ด้วย”
รัฐบาลไทย-ข่าวทำเนียบรัฐบาล-​“นฤมล” เผย ญี่ปุ่นให้ความสนใจลงทุนธุรกิจที่หลากหลายในอุตสาหกรรมใหม่ๆ ทูตญี่ปุ่นเสนอไทยเป็นศูนย์กลางการผลิตรถยนตร์ที่มีความหลากหลายของอาเซียน
วันพฤหัสบดีที่ 16 พฤศจิกายน 2566
16/11/2566
​“นฤมล” เผย ญี่ปุ่นให้ความสนใจลงทุนธุรกิจที่หลากหลายในอุตสาหกรรมใหม่ๆ ทูตญี่ปุ่นเสนอไทยเป็นศูนย์กลางการผลิตรถยนตร์ที่มีความหลากหลายของอาเซียน
​“นฤมล” เผย ญี่ปุ่นให้ความสนใจลงทุนธุรกิจที่หลากหลายในอุตสาหกรรมใหม่ๆ ทูตญี่ปุ่นเสนอไทยเป็นศูนย์กลางการผลิตรถยนตร์ที่มีความหลากหลายของอาเซียน
วันที่ 16 พฤศจิกายน 2566 ศาสตราจารย์ นฤมล ภิญโญสินวัฒน์ ผู้แทนการค้า เปิดเผยภายหลังต้อนรับและหารือกับนายนาชิดะ คาซูยะ เอกอัครราชทูตญี่ปุ่น ประจําประเทศไทย โดยเอกอัครราชทูตนาชิดะ ได้กล่าวแสดงความยินดีต่อการเข้ารับตําแหน่งของศาสตราจารย์ นฤมล ภิญโญสินวัฒน์ ผูัแทนการค้า พร้อมกล่าวยืนยันว่าประเทศญี่ปุ่นทั้งภาครัฐและภาคเอกชนพร้อมที่จะทํางานร่วมมือกับรัฐบาลภายใต้การนํา ของนายเศรษฐา ทวีสิน นายกรัฐมนตรีเศรษฐา ซึ่งประเทศไทยและประเทศญี่ปุ่นมีความสัมพันธ์เป็นมิตรที่ดีต่อกันมายาวนาน
ผู้แทนการค้า กล่าวว่า เอกอัครราชทูตนาชิดะ เสนอไทยเป็นศูนย์กลางการผลิตรถยนต์ที่หลากหลายในช่วงของการเปลี่ยนผ่านอุตสาหกรรมยานยนต์ไปสู่การเป็นประเทศศูนย์กลางการผลิตรถ EV และสินค้าที่เชื่อมโยงเพื่อส่งไปยังประเทศอาเซียน อีกทั้ง ภายใต้นโยบาย Green Growth ของประเทศญี่ปุ่น ภาครัฐและเอกชนของญี่ปุ่นมีความสนใจร่วมลงทุนในธุรกิจที่หลากหลายในอุตสาหกรรมกลุ่มใหม่ เช่น AI,Bio Technology, Modern Agriculture และ Clean Energy ซึ่งสอดคล้องกับนโยบายของท่านนายกฯ เศรษฐา ที่ต้องการส่งเสริม Green Economy & Clean Energy เช่นกัน นอกจากนี้ ญี่ปุ่นยังสนับสนุนการพัฒนานวัตกรรมพลังงานสะอาดจากแสงแดด ลม น้ํา และขยะ ซึ่งเชื่อว่าในอนาคตอาจมีการนําพลังงานสะอาดเหล่านี้มาใช้ในภาคการผลิตมากขึ้น
นอกจากนี้ กระทรวงเศรษฐกิจ การค้า และอุตสาหกรรมของญี่ปุ่น (METI) ยังมองว่า การเปลี่ยนผ่านนโยบายด้านพลังงานของไทยมีความเป็นรูปธรรมชัดเจน จึงพร้อมสนับสนุนนโยบายพลังงานสะอาดร่วมกับไทย และ METI จะเสนอกรอบความร่วมมือด้านพลังงานระหว่างไทยกับญี่ปุ่น โดยจะเน้นย้ําประเด็น Green Transition
ในส่วนเรื่องการพัฒนาทุนมนุษย์ของไทย ผู้แทนการค้า กล่าวว่า รัฐบาลญี่ปุ่นมีความตั้งใจที่จะให้การสนับสนุนด้านการพัฒนาทรัพยากรบุคคลขั้นสูงต่อไป โดยหวังอย่างยิ่งว่่านักธุรกิจรุ่นใหม่ในญี่ปุ่นและไทยจะได้มีการติดต่อแลกเปลี่ยนซึ่งกันและกันมากยิ่งขึ้น ในลักษณะ Business Matching
“เดือนธันวาคม นายกฯ และคณะผู้บริหารรัฐบาล มีกําหนดการไปเยือนประเทศญี่ปุ่นเพื่อหารือและขยายกรอบการลงทุนร่วมกับรัฐบาลญี่ปุ่น ในอุตสาหกรรมใหม่ๆ เร็วๆ นี้ ซึ่งจะช่วยส่งเสริมความสัมพันธ์ญี่ปุ่น-ไทยในหลายด้านให้แน่นแฟ้นมากยิ่งขึ้นไปอีก” ผู้แทนการค้าย้ํา
รัฐบาลไทย-ข่าวทำเนียบรัฐบาล-​นายกฯ  ขออย่าวิพากษ์วิจารณ์นโยบายดิจิทัลวอลเล็ต ยืนยันพยายามปรับปรุงข้อเสนอแนะจากทุกภาคส่วน เผยอย่าเอาความคิดส่วนตัวมาพูด ต่างคนต่างทำงาน
วันพฤหัสบดีที่ 16 พฤศจิกายน 2566
16/11/2566
​นายกฯ  ขออย่าวิพากษ์วิจารณ์นโยบายดิจิทัลวอลเล็ต ยืนยันพยายามปรับปรุงข้อเสนอแนะจากทุกภาคส่วน เผยอย่าเอาความคิดส่วนตัวมาพูด ต่างคนต่างทํางาน
​นายกฯ  ขออย่าวิพากษ์วิจารณ์นโยบายดิจิทัลวอลเล็ต ยืนยันพยายามปรับปรุงข้อเสนอแนะจากทุกภาคส่วน เผยอย่าเอาความคิดส่วนตัวมาพูด ต่างคนต่างทํางาน
วันนี้ ( 15 พ.ย. 2566) เวลา 16.30 น. (ตามเวลาท้องถิ่นนคร ซานฟรานซิสโก สหรัฐฯ ช้ากว่ากรุงเทพฯ 15 ชั่วโมง )นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังกล่าวถึงกรณีที่มีการวิพากษ์วิจารณ์นโยบายที่ดิจิทัลวอลเล็ต 10,000 บาทของรัฐบาล ว่าไม่ตรงกับที่หาเสียงเอาไว้ว่า หากเรายึดมั่นกับสิ่งที่พูดไปโดยไม่ฟังความคิดเห็น ก็จะโดนทั้งขึ้นทั้งล่อง ซึ่งเราพยายามทําให้ดีที่สุด แต่ต้องปรับปรุงแต่งเติมบ้างตามข้อคิดเห็น หรือข้อเสนอแนะของทุกภาคส่วน และไม่สามารถทําให้ทุกคนพอใจได้ พยายามรับฟังอยู่ วันนี้ก็รับฟัง อะไรที่ไม่ก้าวร้าวก็พร้อมจะรับฟัง
ส่วนที่มีการวิจารณ์ว่าการดําเนินการโครงการไม่ตรงกับที่หาเสียงเอาไว้ โดยอ้างว่าเป็นเพียงเทคนิคในการหาเสียง อย่างเช่น บอกว่าจะไม่กู้เงิน แต่รัฐบาลก็ก็กู้ นายกรัฐมนตรี กล่าวว่า ทุกสิ่งที่พูดไปนั้น พยายามทําให้ได้อย่างที่พูดแต่ต้องมีการปรับปรุงแต่งเติมกันบ้าง แล้วแต่จะคิดไม่อยากไปตอบโต้ สําหรับคําพูดที่ว่าจะทําแล้วไม่ทํา อย่าเอาความคิดของท่านมาให้ผมเลย ต่างคนต่างคิดต่างคนต่างทํามีหน้าที่ก็ทําไป เป็นหน้าที่ของท่านที่ท่านจะพูด ส่วนผมก็เป็นหน้าที่ของผมที่ผมจะทํา
สําหรับกรอบระยะเวลาการดําเนินโครงการยังเหมือนเดิมหรือไม่หรือต้องรอความชัดเจนจากคณะกรรมการกฤษฎีกาก่อน นายกรัฐมนตรีระบุว่า เข้าใจว่า ตอนที่เราดูเรื่องไทม์ไลน์ไปแล้วเราดูเรื่องกฤษฎีกาแล้ว ว่าเราก็มีเวลาให้กฤษฎีกา ซึ่งไม่ต้องการไปกดดัน ว่าจะมีการประชุมเมื่อไหร่อย่างไร แต่ขณะนี้ยืนยันว่ายังคงอยู่ในไทม์ไลน์และตั้งใจจะดําเนินการโครงการนี้จริงๆ ไม่ใช่หาทางออกและการที่หลายหลายคนบอกว่าเรื่องนี้เป็นเรื่องใหญ่อยากให้ทุกฝ่ายตรวจสอบได้ รัฐบาลจึงดําเนินการให้มี พรบ. ให้สภาสามารถตรวจสอบได้ ต้องให้เกียรติทุกภาคส่วน ไม่มีอะไรที่ทําแล้วทุกคนพอใจแต่ต้องพยายามทําเพื่อประชาชน วันนี้เรื่องของการหาเสียงจบไปแล้ว ถึงเวลายกระดับความเป็นอยู่ของประชาชน และจะพยายามทําให้ดีที่สุด
รัฐบาลไทย-ข่าวทำเนียบรัฐบาล-“ชลน่าน” เผยยอดฉีดวัคซีน HPV ทั่วประเทศ สะสมกว่า 1.6 แสนโดส
วันพฤหัสบดีที่ 16 พฤศจิกายน 2566
“ชลน่าน” เผยยอดฉีดวัคซีน HPV ทั่วประเทศ สะสมกว่า 1.6 แสนโดส
รัฐมนตรีว่าการกระทรวงสาธารณสุข เผย ทั่วประเทศฉีดวัคซีนป้องกันการติดเชื้อไวรัส HPV ต้นเหตุมะเร็งปากมดลูก สะสมกว่า 1.6 แสนโดสแล้ว เพชรบุรี ติดอันดับจังหวัดที่มีอัตราฉีดวัคซีนตามเป้าหมายสูงสุด
รัฐมนตรีว่าการกระทรวงสาธารณสุข เผย ทั่วประเทศฉีดวัคซีนป้องกันการติดเชื้อไวรัส HPV ต้นเหตุมะเร็งปากมดลูก สะสมกว่า 1.6 แสนโดสแล้ว เพชรบุรี ติดอันดับจังหวัดที่มีอัตราฉีดวัคซีนตามเป้าหมายสูงสุด รองลงมา แม่ฮ่องสอน มุกดาหาร นครพนม ตราด ฉะเชิงเทรา นครปฐม สมุทรปราการ พังงา และอํานาจเจริญ ตามลําดับย้ําทุกหน่วยเร่งรณรงค์และจัดบริการฉีดให้ครอบคลุมทั้งในสถานศึกษา สถานประกอบการและสถานพยาบาลใกล้บ้าน เพิ่มการเข้าถึงวัคซีนตามเป้าหมาย
วันนี้ (16 พฤศจิกายน 2566) นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เผยความคืบหน้าการฉีดวัคซีนป้องกันการติดเชื้อไวรัส HPV ให้กับหญิงไทยอายุ 11-20 ปี จํานวน 1 ล้านโดส ตามนโยบาย “มะเร็งครบวงจร” และการขับเคลื่อน Quick Win ภายใน 100 วัน เพื่อลด ความเสี่ยงการเกิดโรคมะเร็งปากมดลูก ข้อมูลล่าสุดถึงวันที่ 15 พฤศจิกายน 2566 มียอดการฉีดสะสมแล้ว 163,160 โดส โดย 10 จังหวัดที่มีอัตราการฉีดวัคซีนตามเป้าหมายสูงสุด ได้แก่ เพชรบุรี แม่ฮ่องสอน มุกดาหาร นครพนม ตราด ฉะเชิงเทรา นครปฐม สมุทรปราการ พังงา และอํานาจเจริญ ตามลําดับ สําหรับวัคซีน HPV ได้ทยอยส่งลงถึงพื้นที่ครบ 1 ล้านโดสแล้ว
“ขอให้ทุกหน่วยงานในสังกัด ช่วยกันรณรงค์เชิญชวนหญิงไทยอายุตั้งแต่ 11 – 20 ปีในพื้นที่ เข้ารับการฉีดวัคซีนป้องกันการติดเชื้อไวรัส HPV โดยในเดือนพฤศจิกายนได้เร่งจัดบริการฉีดในสถานศึกษา และในเดือนธันวาคมจะมีการจัดบริการฉีดครอบคลุมเพิ่มเติมในสถานประกอบการ และสถานพยาบาลใกล้บ้าน เพื่อเพิ่มการเข้าถึงบริการที่สะดวก รวดเร็ว และเป็นไปตามเป้าหมาย” นายแพทย์ชลน่านกล่าว
******************************* 16 พฤศจิกายน 2566
รัฐบาลไทย-ข่าวทำเนียบรัฐบาล-​“นายกฯ”ยัน ไม่ติดใจ “ผู้ว่าฯ ททท.” ปม ผุดไอเดีย ดึง ตร.จีน ลาดตระเวน ชี้ ทำถูกมากว่าผิด ลั่น คนทำงานต้องมีพลาดบ้าง
วันพฤหัสบดีที่ 16 พฤศจิกายน 2566
16/11/2566
​“นายกฯ”ยัน ไม่ติดใจ “ผู้ว่าฯ ททท.” ปม ผุดไอเดีย ดึง ตร.จีน ลาดตระเวน ชี้ ทําถูกมากว่าผิด ลั่น คนทํางานต้องมีพลาดบ้าง
​“นายกฯ”ยัน ไม่ติดใจ “ผู้ว่าฯ ททท.” ปม ผุดไอเดีย ดึง ตร.จีน ลาดตระเวน ชี้ ทําถูกมากว่าผิด ลั่น คนทํางานต้องมีพลาดบ้าง
วันนี้ ( 15 พ.ย. 2566) เวลา 16.30 น. (ตามเวลาท้องถิ่นนคร ซานฟรานซิสโก สหรัฐฯ ช้ากว่ากรุงเทพฯ 15 ชั่วโมง ) นายเศรษฐา ทวีสิน นายกรัฐมนตรีและ รัฐมนตรีว่าการกระทรวงการคลัง ให้สัมภาษณ์ถึงการพูดคุยกับ นางสาว ฐาปนีย์ เกียรติไพบูลย์ ผู้ว่าการการท่องเที่ยวแห่งประเทศไทย(ททท.) ที่ออกมายอมรับว่าสื่อสารผิดพลาดกรณีที่ระบุว่าจะนําตํารวจจีนลาดตระเวนตามจังหวัดท่องเที่ยวเมืองหลักและเมืองรองของไทย หรือยัง ว่า ยังไม่ได้พูดคุยกัน
ผู้สื่อข่าวถามว่าจะมีการพูดคุยเคลียร์ใจกันหรือไม่ นายกรัฐมนตรีกล่าวว่า ตนไม่ได้มีอะไรกับผู้ว่าฯททท. ไม่ได้โกรธไม่ได้น้อยใจ ไม่ได้มีปัญหาคนเราพูดผิดกันได้ เข้าใจว่าผู้ว่าฯ ททท. ทํางานหนักมาก และพยายามหาช่องทางที่ดีที่สุดที่จะตอบโจทย์ความต้องการของทุกฝ่าย
“บางทีพูดพลาดไปบ้าง ต้องออกมาแก้ไข อย่าไปว่าท่านเลย เพราะท่านพยายามหาช่องทางที่จะช่วยเหลือประเทศชาติ สิ่งที่ทําถูกมากกว่าผิดเยอะ พลาดไปบ้างไม่เป็นไร เมื่อพลาดก็ออกมาชี้แจง ” นายกรัฐมนตรี กล่าว
ผู้สื่อถามย้ําว่า เรื่องดังกล่าวกลายเป็นประเด็นทําให้มีคนโจมตีนายกจํานวนมาก ไม่ติดใจอะไรใช่หรือไม่ นายกรัฐมนตรี กล่าวว่าไม่ติดใจ ในฐานะผู้บังคับบัญชาต้องมีส่วนรับผิดชอบ และผู้ว่าฯ ททท. ออกมาพูดแล้วว่าเป็นการสื่อสาร และที่จริงเรายังไม่ได้ขอให้ทางตํารวจจีนเข้ามา ในขณะที่เขาไม่ได้ตกลงจะมา เพราะเป็นเรื่องภายในของไทย จะเข้ามาได้อย่างไร แต่กรณีนี้เป็นเรื่องของการแลกเปลี่ยนข้อมูลมากกว่า เชื่อว่าทุกหน่วยงานที่เกี่ยวข้องกับการกระตุ้นเศรษฐกิจพยายามทํางานอย่างเต็มที่
รัฐบาลไทย-ข่าวทำเนียบรัฐบาล-ดีอี เปิดสัมมนาโครงการพัฒนาและเพิ่มประสิทธิภาพการ ช่วยเหลือประชาชนด้านคดีและภัยออนไลน์
วันพฤหัสบดีที่ 16 พฤศจิกายน 2566
ดีอี เปิดสัมมนาโครงการพัฒนาและเพิ่มประสิทธิภาพการ ช่วยเหลือประชาชนด้านคดีและภัยออนไลน์
ดีอี เปิดสัมมนาโครงการพัฒนาและเพิ่มประสิทธิภาพการ ช่วยเหลือประชาชนด้านคดีและภัยออนไลน์
วันนี้ (16 พฤศจิกายน 2566) นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เป็นประธาน ในพิธีเปิดสัมมนาสําหรับประชาชนทั่วไป ผู้ให้บริการอินเทอร์เน็ต เครือข่ายเฝ้าระวังภัยออนไลน์ภาครัฐและเอกชน ของกองป้องกันและปราบปราม การกระทําความผิดทางเทคโนโลยีสารสนเทศ สํานักงานปลัดกระทรวงดิจิทัลเพื่อเศรษฐกิจและสังคม ในหัวข้อ “คดีภัยออนไลน์ ” ภายใต้โครงการ พัฒนาและเพิ่มประสิทธิภาพ การช่วยเหลือประชาชนด้านคดีและภัยออนไลน์ ตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม เพื่อประชาสัมพันธ์เผยแพร่องค์ความรู้ สร้างความเข้าใจ ถึงแนวทางการป้องกันภัยออนไลน์ ให้กลุ่มเป้าหมาย และเพิ่มความปลอดภัย ไม่ให้ตกเป็นเหยื่อของมิจฉาชีพที่กระทําผิดต่อกฎหมายบนโลกออนไลน์ ณ ห้องประชุมสัตตบงกช B ชั้น 1 โรงแรมอุบลบุรี รีสอร์ท จังหวัดอุบลราชธานี
__________________________
รัฐบาลไทย-ข่าวทำเนียบรัฐบาล-​"ชนินทร์"เผยประชามติคืบหน้า รัฐบาลหวังทำให้สำเร็จ เชื่อการชู"จุดร่วม"ในความเห็นต่างเอาชนะเงื่อนไข double majority ได้
วันพฤหัสบดีที่ 16 พฤศจิกายน 2566
16/11/2566
​"ชนินทร์"เผยประชามติคืบหน้า รัฐบาลหวังทําให้สําเร็จ เชื่อการชู"จุดร่วม"ในความเห็นต่างเอาชนะเงื่อนไข double majority ได้
​"ชนินทร์"เผยประชามติคืบหน้า รัฐบาลหวังทําให้สําเร็จ เชื่อการชู"จุดร่วม"ในความเห็นต่างเอาชนะเงื่อนไข double majority ได้
วันที่ 16 พฤศจิกายน 2566 นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง กล่าวถึงความคืบหน้าของ ของการรับฟังความคิดเห็นของประชาชนเกี่ยวกับแนวทางในการทําประชามติเพื่อแก้ไขรัฐธรรมนูญแห่งราชอาณาจักรไทย พุทธศักราช 2560 ว่าตลอดช่วงที่ผ่านมาคณะอนุกรรมการฯ ได้ทําการรับฟังความคิดเห็นของประชาชนไปอย่างกว้างขวางครอบคลุมหลายภาคส่วน ซึ่งการจัดการรับฟังความคิดเห็นครั้งล่าสุดที่ตึกสันติไมตรี ทําเนียบรัฐบาล โดยมีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์เป็นประธานเปิดพิธีนั้น มีความคิดเห็นจากตัวแทนภาคประชาสังคมต่างๆที่หลากหลายในหลายประเด็น เช่น ความเห็นเรื่ององค์ประกอบของ สสร. ที่บางส่วนอยากให้เลือกตั้ง 100% ในระหว่างที่บางกลุ่มอยากให้คํานึงถึงความหลากหลายและครอบคลุม หรือมีองค์ประกอบที่เป็นผู้มีความชํานาญเฉพาะทางด้วย และความเห็นเรื่องการดํารงความในหมวด 1 หมวด 2 ของรัฐธรรมนูญ ว่าจะเป็นการดึงการมีส่วนร่วมให้กว้างขวางขึ้นได้หรือไม่ เป็นต้น
นายชนินทร์ กล่าวว่า ที่ผ่านมาคณะอนุกรรมการฯก็ได้เข้ารับฟังความคิดเห็นจากผู้แทนพรรคก้าวไกลเช่นกัน และได้มีการแลกเปลี่ยนความเห็นที่ได้รับฟังมาจากกลุ่มอื่นๆให้ทราบ เนื่องจากพรรคไม่ได้ส่งตัวแทนเข้าร่วมอยู่ในคณะกรรมการฯ การเข้าพบในวันนั้นพรรคก้าวไกลได้เสนอเกี่ยวกับการทําประชามติหลายประการ รวมถึงมีการเสนอปรับเปลี่ยนคําถามให้กระชับขึ้นว่า “เห็นชอบหรือไม่ว่า ควรมีการจัดทํารัฐธรรมนูญฉบับใหม่ โดย สสร.” ซึ่งต่างจากที่เคยเสนอเข้าสภา เพราะเชื่อว่าจะสามารถโอบรับความเห็นต่างได้มากขึ้น เพื่อเอาชนะเงื่อนไขในมาตรา 13 ของ พ.ร.บ.ประชามติ เรื่อง "เสียงข้างมากสองชั้น" หรือ Double Majority ที่ต้องมีผู้ให้ความเห็นชอบต่อคําถามมากอย่างกว้างขวาง ซึ่งสอดคล้องกับความเห็นอื่นๆที่คณะอนุกรรมการฯได้รวบรวมความเห็นมาว่า สังคมมีความเห็นที่แตกต่างในหลายประเด็น จึงได้น้อมรับความเห็นไว้เพื่อพิจารณาแนวทางที่รัดกุมต่อไป
“รัฐบาลที่มีพรรคเพื่อไทยเป็นแกนนํา ตั้งใจอย่างถึงที่สุดที่จะแสวงจุดร่วม สงวนจุดต่าง เพื่อเดินหน้าสู่การร่างรัฐธรรมนูญฉบับใหม่ที่สอดคล้องกับบริบทของประชาชน และน้อมรับความเห็นที่แตกต่างหลากหลายในสังคม เพื่อออกแบบการดําเนินการที่รัดกุมด้วยข้อกฎหมาย และยึดเอาจุดร่วมที่สังคมเห็นฟ้องร่วมกันแล้วเป็นแกนหลัก เพื่อให้มั่นใจได้ว่าการขับเคลื่อนครั้งนี้จะได้รับความเห็นชอบมากพอให้สําเร็จ และประเทศไทยจะได้มีรัฐธรรมนูญฉบับใหม่ที่เป็นประชาธิปไตยมากขึ้นตามที่ประกาศไว้” นายชนินทร์กล่าว
รัฐบาลไทย-ข่าวทำเนียบรัฐบาล-ครม. ไฟเขียวขยายเวลาออกกฎหมายลูก 9 ฉบับ ตาม พ.ร.บ. คุ้มครองแรงงานฯ อีก 1 ปี
วันพฤหัสบดีที่ 16 พฤศจิกายน 2566
ครม. ไฟเขียวขยายเวลาออกกฎหมายลูก 9 ฉบับ ตาม พ.ร.บ. คุ้มครองแรงงานฯ อีก 1 ปี
.....
ที่ประชุม ครม. (14 พ.ย. 66) เห็นชอบขยายเวลาการจัดทํากฎหมายลําดับรองตาม พ.ร.บ.คุ้มครองแรงงาน พ.ศ. 2541 รวม 9 ฉบับ ออกไปอีก 1 ปี ตั้งแต่วันที่ 27 พ.ย. 66
.
1) พ.ร.ฎ. เกี่ยวกับกิจการที่มีลูกจ้างน้อยกว่า 10 คนเป็นสมาชิกของกองทุนสงเคราะห์ลูกจ้าง
2) พ.ร.ฎ. กําหนดเวลาเริ่มส่งเงินสะสมและเงินสมทบให้แก่กองทุนสงเคราะห์ลูกจ้าง
3) กฎกระทรวงให้นายจ้างจัดให้มีการสงเคราะห์แก่ลูกจ้างในกรณีที่ลูกจ้างออกจากงานหรือตาย
4) กฎกระทรวงเกี่ยวกับอัตราเงินสะสม และเงินสมทบที่จะต้องส่งให้แก่กองทุนสงเคราะห์ลูกจ้าง
5) ระเบียบคกก. กองทุนสงเคราะห์ลูกจ้าง ให้ลูกจ้างที่มิได้อยู่ในบังคับตามพ.ร.บ. คุ้มครองแรงงานฯ สมัครเข้าเป็นสมาชิกกองทุนสงเคราะห์ลูกจ้าง
6) ประกาศหรือระเบียบคกก. กองทุนสงเคราะห์ลูกจ้าง เกี่ยวกับการยื่นขอเปลี่ยนแปลงหรือแก้ไขรายชื่อลูกจ้างและการออกหนังสือสําคัญแสดงการขึ้นทะเบียนให้แก่นายจ้าง
7) ประกาศหรือระเบียบคกก. กองทุนสงเคราะห์ลูกจ้าง เกี่ยวกับการส่งเงินสะสม เงินสมทบ และเงินเพิ่มเข้ากองทุนสงเคราะห์ลูกจ้าง
ประกาศหรือระเบียบคกก. กองทุนสงเคราะห์ลูกจ้าง เกี่ยวกับหลักเกณฑ์และวิธีการประเมินเงินสะสมและเงินสมทบที่นายจ้างต้องนําส่งกองทุนสงเคราะห์ลูกจ้าง
9) ประกาศกรมสวัสดิการฯ กําหนดบุคคลผู้พึงได้รับเงินจากกองทุนสงเคราะห์ลูกจ้าง กรณีลูกจ้างตาย
.
การปรับปรุงแก้ไขกฎหมายลําดับรองดังกล่าว เป็นการกําหนดหลักเกณฑ์การเก็บเงินสะสมของลูกจ้างและเงินสมทบของนายจ้างเข้าสู่กองทุนสงเคราะห์ลูกจ้าง ที่ต้องพิจารณาปัจจัยรอบด้าน เพื่อไม่ให้เป็นภาระแก่ลูกจ้างและนายจ้าง รวมถึงความเหมาะสมด้านเศรษฐกิจและแนวโน้มของปัจจัยด้านอื่น ๆ โดยเฉพาะภาวะหนี้ครัวเรือนต่อ GDP ในปี 65 และอัตราค่าครองชีพประกอบการพิจารณาด้วย
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ เผย เพิ่งรู้นักลงทุนรายย่อยจ่อหยุดเทรด
วันพฤหัสบดีที่ 16 พฤศจิกายน 2566
16/11/2566
​นายกฯ เผย เพิ่งรู้นักลงทุนรายย่อยจ่อหยุดเทรด
​นายกฯ เผย เพิ่งรู้นักลงทุนรายย่อยจ่อหยุดเทรด
วันนี้ ( 15 พ.ย. 2566) เวลา 16.30 น. (ตามเวลาท้องถิ่นนคร ซานฟรานซิสโก สหรัฐฯ ช้ากว่ากรุงเทพฯ 15 ชั่วโมง )นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงกรณีปัญหาในตลาดหุ้น หลังจากมีกระแสข่าวว่านักลงทุนรายย่อยนัดหยุดเทรดในวันที่ 20 พ.ย.นี้ จากวิกฤติความเชื่อมั่น ว่า ตนเองยังไม่ทราบว่ามีปัญหาเรื่องนี้จนมีปัญหาหยุดเทรด ซึ่งถือเป็นเรื่องใหญ่ที่จะต้องมีการสอบถาม ทั้งนี้ ในระยะยาวรัฐบาลไม่ได้ออกมาตรการที่เป็นลบต่อตลาดหลักทรัพย์แห่งประเทศไทย แต่พยายามทําหลายๆ อย่างให้ดีขึ้น แต่จะดีมากหรือน้อยขึ้นอยู่กับความรู้สึกของนักลงทุน
นายกรัฐมนตรี กล่าวว่า วันจันทร์ที่ผ่านมา (13พ.ย.) ได้ให้นายกิตติรัตน์ ณ ระนอง ประธานที่ปรึกษาของนายกรัฐมนตรี ไปหารือกับสํานักงานคณะกรรมการกํากับหลักทรัพย์และตลาดหลักทรัพย์(ก.ล.ต.) ให้ออกนโยบายออกมา จึงไม่ทราบว่าอาจเป็นเหตุผลที่ทําให้เกิดเหตุการณ์นี้หรือไม่
ส่วนกรณีการขายชอร์ต (Short Selling) ที่เชื่อว่าจะมีการเมืองมาแทรกแซงในตลาดหุ้นนั้น นายกรัฐมนตรี กล่าวว่า ก.ล.ต.ตรวจสอบแล้วไม่มี และตนเองอยากถามกลับว่าเขาจะให้ทําอะไร คุยกับใคร ซึ่งการที่ให้นายกิตติรัตน์ไปหารือกับก.ล.ต.มีแต่สถานการณ์ดีขึ้น แต่ดีมากหรือดีน้อย ตนไม่ทราบ อยากจะให้ตนทําอะไรขอให้บอก ไม่ใช่ตนเองไม่อยากทํา เพราะการพูดคุยกับนักลงทุนรายย่อยซึ่งมีเป็นแสนคนจะให้ตนเองไปคุยกับใคร ภาษีจากธุรกรรมการขายก็ไม่ได้เก็บ ภาษีจากกําไรการขายหุ้นก็ไม่ได้เก็บ นโยบายการลงทุนกองทุนเอทีเอฟก็ออกมาให้ตามที่ต้องการ หากจะต้องการอะไรบอกมา ตนเองไม่ได้ประชด หรือว่าอารมณ์เสีย แต่อยากรู้ว่าต้องการอะไรหรือไม่ จะได้จัดให้ และมีอะไรใหม่ที่อยากได้
“ผมไม่ได้อะไรเลยเกี่ยวกับตลาดหลักทรัพย์ ผมไม่ได้ยุ่งอะไรเลย ไม่ได้รบกวน ไม่ได้ไปทําให้ใครมีปัญหา ซึ่งวันนั้นผมก็อารมณ์เสียใส่ดีเอสไอไปเรื่องหุ้นมอร์ และหุ้นสตาร์ค ซี่งเป็นเรื่องสําคัญที่ความไว้วางใจในตลาดมีน้อย เรื่องเกิดมานานเท่าไหร่ ยังไม่จบเสียที ติดอยู่ที่ดีเอสไอ ไม่ใช่เรื่องหมูอย่างเดียว” นายกรัฐมนนตรี กล่าว
รัฐบาลไทย-ข่าวทำเนียบรัฐบาล-รมว.พิมพ์ภัทรา ชื่นชมอุตสาหกรรมไทย ปรับตัวแข่งขันดีขึ้น 3 อันดับ
วันพฤหัสบดีที่ 16 พฤศจิกายน 2566
16/11/2566
รมว.พิมพ์ภัทรา ชื่นชมอุตสาหกรรมไทย ปรับตัวแข่งขันดีขึ้น 3 อันดับ
รมว.พิมพ์ภัทรา ชื่นชมอุตสาหกรรมไทย ปรับตัวแข่งขันดีขึ้น 3 อันดับ
วันที่ 15 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานและกล่าวปาฐกถาพิเศษเปิดงานสัมมนา Thailand Competitiveness Conference 2023 โดยมีนางเคอร์สตี คัลจูเลด (H.E. Kersti Kaljulaid) อดีตประธานาธิบดีแห่งสาธารณรัฐเอสโตเนีย นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม และผู้แทนภาครัฐ เอกชน รวมถึงผู้เชี่ยวชาญจากในประเทศและต่างประเทศ ร่วมด้วย และมีนายนิธิ ภัทรโชค ประธานสมาคมการจัดการธุรกิจแห่งประเทศไทย ให้การต้อนรับ ณ ห้อง Magnolia Ballroom โรงแรม Waldorf Astoria Bangkok
รัฐมนตรีว่าการกระทรวงอุตสาหกรรม กล่าวว่า ตามที่ TMA ได้เผยแพร่ผลการจัดอันดับขีดความสามารถในการแข่งขัน ประจําปี 2566 ของ 64 เขตเศรษฐกิจทั่วโลก พบว่า ในภาพรวมไทยมีอันดับความสามารถในการแข่งขันปรับดีขึ้น 3 อันดับจากอันดับที่ 33 ในปีที่แล้ว มาอยู่ที่อันดับ 30 ซึ่งสอดคล้องกับการเป้าหมายของภาครัฐ ที่พยายามเพิ่มประสิทธิภาพในการผลักดันและขีดความสามารถในการแข่งขันของประเทศในหลากหลายมิติ
“กระทรวงอุตสาหกรรมให้ความสําคัญกับภาคอุตสาหกรรมทุกระดับ โดยจะมุ่งการทํางานที่เดินไปข้างหน้าให้ทันกับยุคสมัยและเทคโนโลยี แต่ก็ไม่ทิ้งใครไว้ข้างหลัง ไม่ว่าจะเป็นในเรื่องการสนับสนุนการใช้รถยนต์ไฟฟ้า แต่ยังให้ความสําคัญกับรถยนต์สันดาป การสนับสนุนอุตสาหกรรมภาคใหญ่ในการเจริญเติบโตในระดับสากล แต่ดูแลและผลักดันผู้ประกอบการเอสเอ็มอี และสตาร์ทอัพในการเข้าถึงแหล่งเงินทุนและมีโอกาสในการทุก ๆ ช่องทาง ให้รายใหญ่อยู่ได้และรายเล็กอยู่รอด โดยให้เป็นความรู้คู่กับเงินทุน เพื่อสร้างความแข็งแรงและเปลี่ยนผ่านไปสู่โลกใหม่ได้อย่างสมดุล” รัฐมนตรีว่าการกระทรวงอุตสาหกรรม กล่าว
สําหรับงานสัมมนาฯ ในครั้งนี้ นับเป็นโอกาสที่ดีในการขับเคลื่อนให้ภาคเอกชนมีส่วนร่วมกับภาครัฐ เป็นการแลกเปลี่ยนเรียนรู้ และปรับแนวทางการดําเนินงานระหว่างกัน เพื่อให้นําความรู้ที่ได้ไปสร้างเป็นฐานเพิ่มความมั่นคงให้กับหน่วยงานต่อไป
รัฐบาลไทย-ข่าวทำเนียบรัฐบาล-Govt Spokesperson: Fitch forecasts Thailand's GDP growth to accelerate to 3.8% in 2024
วันพฤหัสบดีที่ 16 พฤศจิกายน 2566
16/11/2566
Govt Spokesperson: Fitch forecasts Thailand's GDP growth to accelerate to 3.8% in 2024
Govt Spokesperson: Fitch forecasts Thailand's GDP growth to accelerate to 3.8% in 2024
November 13, 2023, Government Spokesperson Chai Wacharonke disclosed about the Fitch Ratings’ report on Thailand’s economic status which is affirmed at 'BBB+' with stable outlook.
According to the report, Thailand’s stronger growth will be bolstered by a steady tourism recovery, and a gradual strengthening of merchandise export momentum. Fitch forecasts Thailand's GDP growth will accelerate to 3.8% in 2024 after a weaker expansion than expected of 2.8% in 2023. A faster tourism recovery and larger fiscal spending than earlier anticipated could boost near-term growth further. However, Fitch projects the general government deficit (Government Finance Statistics basis) will increase to 3.7% of GDP in FY2024 (BBB median: 2.9%), from an estimated 3.0% in FY2023.
Thailand's resilient external finances remains a core strength, and should provide a sufficient buffer to tightened global financial conditions and geopolitical risks. Fitch also forecasts the current account will flip back into a surplus of 1.0% of GDP in 2023, from a 3.2% deficit in 2022, with foreign reserves covering 7.1 months of current external payments, above the projected 'BBB' median of 5.0 months.
According to the Fitch report, factors that could, individually or collectively, lead to negative rating action/downgrade for Thailand are the ability to stabilize General Government Debt to GDP and the country's economic policymaking effectiveness.
The Government Spokesperson urged the public to have confidence on economic policymaking under the Government of Prime Minister and Minister of Finance Srettha Thavisin. Fitch report has demonstrated that there are supporting factors for economic recovery through policy implementation, be it, economic stimulus measures, farmer debt moratorium, and visa exemption for tourists from China and India, among others. The Government strives to continue implementing more economic stimulation policies for the better quality of life of the people.
รัฐบาลไทย-ข่าวทำเนียบรัฐบาล-“รองนายกฯสมศักดิ์” ประชุมกรรมการกองทุนหมู่บ้านฯ เตรียมทำเอ็มโอยู กับกรมปศุสัตว์ ส่งเสริมเลี้ยงวัว ส่งออกต่างประเทศ ให้สอดรับ”นายกฯเศรษฐา”ช่วยเจรจาส่งออกไปจีนสำเร็จ
วันพฤหัสบดีที่ 16 พฤศจิกายน 2566
16/11/2566
“รองนายกฯสมศักดิ์” ประชุมกรรมการกองทุนหมู่บ้านฯ เตรียมทําเอ็มโอยู กับกรมปศุสัตว์ ส่งเสริมเลี้ยงวัว ส่งออกต่างประเทศ ให้สอดรับ”นายกฯเศรษฐา”ช่วยเจรจาส่งออกไปจีนสําเร็จ
“รองนายกฯสมศักดิ์” ประชุมกรรมการกองทุนหมู่บ้านฯ เตรียมทําเอ็มโอยู กับกรมปศุสัตว์ ส่งเสริมเลี้ยงวัว ส่งออกต่างประเทศ ให้สอดรับ”นายกฯเศรษฐา”ช่วยเจรจาส่งออกไปจีนสําเร็จ พร้อมสานต่อเลี้ยงโคเงินล้านนําร่อง หลังโครงการต้นแบบสําเร็จ
วันที่ 16 พฤศจิกายน 2566 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ โดยมี นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง นายวิชัย ไชยมงคล ที่ปรึกษารองนายกรัฐมนตรี นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ นายธีระพงษ์ วงศ์ศิวะวิลาส ปลัดสํานักนายกรัฐมนตรี และกรรมการกองทุนหมู่บ้านฯ เข้าร่วมประชุม ที่ทําเนียบรัฐบาล
โดยนายสมศักดิ์ กล่าวว่า วาระการประชุมวันนี้ มีเรื่องที่น่าสนใจคือ การลงนามบันทึกข้อตกลงความร่วมมือ (MOU) ระหว่างสํานักงานกองทุนหมู่บ้านฯ และ กรมปศุสัตว์ ซึ่งถือเป็นเรื่องที่สําคัญมาก เพราะจะเป็นการส่งเสริมการสร้างงาน สร้างอาชีพให้กับสมาชิกกองทุนหมู่บ้านฯ รวมถึงให้สอดคล้องกับที่ท่านเศรษฐา ทวีสิน นายกรัฐมนตรี ได้กรุณาช่วยเจรจาการส่งออกโค ให้กับซาอุดีอาระเบีย และ จีน ซึ่งจะทําให้สมาชิกที่เลี้ยงโค สามารถส่งออกไปต่างประเทศได้ ดังนั้น กองทุนหมู่บ้านฯ ต้องตื่นตัว และเร่งส่งเสริมสร้างความพร้อมให้กับสมาชิก
“ผมได้ทําโครงการเลี้ยงวัวนําร่องที่จังหวัดสุโขทัย โดยให้สมาชิกจํานวน 1,000 ครอบครัว ซื้อโค ครอบครัวละ 2 ตัว รวมเป็น 2,000 ตัว ซึ่งปัจจุบันโคได้ออกลูกมาแล้วล่าสุด จํานวน 1,880 ตัว จึงถือว่า เป็นโครงการที่ประสบความสําเร็จ จึงมีการเสนอโครงการของกองทุนหมู่บ้านฯต่อ คือ “โคเงินล้าน”นําร่องระยะที่ 1 ให้แก่ 400 ครอบครัว ครอบครัวละ 50,000 บาท เพื่อให้เลี้ยงวัวสายพันธุ์ดี เช่น วัวโกเบ วัวบราห์มัน วัวทาจิมะ โดยให้ยกระดับเป็นการเลี้ยงแบบเกรดพรีเมี่ยม เพราะวัวไทย มีราคา 2-3 หมื่นบาท แต่วัวโกเบ มีราคาสูงถึง 2 แสนบาท จะช่วยทําให้สมาชิกกองทุน สามารถมีเงินใช้หนี้ได้ ส่วนวัวกีฬา ผมก็อยากให้มีการทําลักษณะคอนแทรคฟาร์มมิ่ง เพื่อผู้เลี้ยง จะได้มีที่รับซื้อ และประกันราคาชัดเจน ดังนั้น เราควรสนับสนุนผู้ประกอบการที่จะเข้ามาทําคอนแทรคฟาร์มมิ่งด้วย” รองนายกรัฐมนตรี กล่าว
นายสมศักดิ์ กล่าวอีกว่า ถ้าสมาชิกกองทุนใด คิดไม่ออกว่าจะส่งเสริมอาชีพด้านไหน ก็ให้นึกถึงเรื่องวัวก่อน เพราะตนมองว่า การแก้ปัญหาความยากจนให้กับคนในชนบทได้ ต้องเลี้ยงปศุสัตว์ เนื่องจากโค มีการเติบโตที่เร็ว ทันดอกเบี้ยเงินกู้ ทําให้สมาชิกจะมีเงินมาใช้หนี้ได้ ซึ่งตนขอมอบให้กองทุนหมู่บ้านฯ ยึดเป็นแนวทางในการส่งเสริมอาชีพให้กับสมาชิก จากเริ่มต้นเลี้ยงโค ก็อาจจะเดินหน้าส่งเสริมเลี้ยงปูไข่ต่อ เพราะมีราคาที่สูงเช่นกัน โดยกองทุนหมู่บ้านฯ ต้องเน้นการสร้างอาชีพ เพื่อให้ประชาชนไม่เป็นหนี้อีกต่อไป ซึ่งตรงกับนโยบายของรัฐบาล ที่ส่งเสริมซอฟต์พาวเวอร์ ให้เกิดการสร้างงาน 20 ล้านตําแหน่ง โดยตรงกับงานของกองทุนหมู่บ้านฯ ที่ต้องเข้าไปสนับสนุนในเรื่องการลงทะเบียน จึงต้องเตรียมสร้างการรับรู้ และพัฒนาระบบการละเบียนให้พร้อม
รัฐบาลไทย-ข่าวทำเนียบรัฐบาล-สลาก ธ.ก.ส. “ถุงทอง” จ่ายจริง Grand Prize 60 ล้าน รีบซื้อก่อนหมด!
วันพฤหัสบดีที่ 16 พฤศจิกายน 2566
16/11/2566
สลาก ธ.ก.ส. “ถุงทอง” จ่ายจริง Grand Prize 60 ล้าน รีบซื้อก่อนหมด!
รางวัล Grand Prize 60 ล้าน งวดแรกของสลาก ธ.ก.ส. ชุดถุงทอง ผู้โชคดีเป็นเจ้าของสลากหมายเลข GA9176162 จาก ธ.ก.ส. สาขาบ้านโคก จังหวัดอุตรดิตถ์
รางวัล Grand Prize 60 ล้าน งวดแรกของสลาก ธ.ก.ส. ชุดถุงทอง ผู้โชคดีเป็นเจ้าของสลากหมายเลข GA9176162 จาก ธ.ก.ส. สาขาบ้านโคก จังหวัดอุตรดิตถ์ เชิญชวนผู้ที่สนใจอย่าช้า รีบออมพร้อมลุ้นรางวัลใหญ่และรางวัลอื่น ๆ รวมมูลค่ากว่า 77 ล้านบาททุกงวด รีบซื้อก่อนหมด ผ่านแอปพลิเคชัน BAAC Mobile และ ธ.ก.ส. ทุกสาขา
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ขอแสดงความยินดีกับผู้ถูกรางวัลที่ 1 Grand Prize 60 ล้านบาท ซึ่งได้แก่ จ.ส.อ. ณรงค์ สีโยธา ลูกค้า ธ.ก.ส. สาขาบ้านโคก จังหวัดอุตรดิตถ์ ด้วยสลากหมายเลข GA9176162 ซึ่งเป็นผู้ซื้อสลาก ธ.ก.ส. เป็นครั้งแรก ในจํานวนเพียง 5 หน่วยเท่านั้น ในโอกาสนี้ ธ.ก.ส. ขอเชิญชวนลูกค้าที่สนใจมาร่วมออมเงินแล้วได้รับสิทธิ์ในการลุ้นรางวัล Grand Prize ถึง 24 งวด โดยสลาก ธ.ก.ส. ชุดถุงทอง ราคาหน่วยละ 2,000 บาท จํานวน 50 ล้านหน่วย แบ่งเป็น 5 หมวด ได้แก่ GA, GB, GC, GD และ GE หมวดละ 10 ล้านหน่วย วงเงินรวม 100,000 ล้านบาท อายุการรับฝาก 2 ปี เมื่อฝากครบกําหนด จะได้รับดอกเบี้ยหน่วยละ 35 บาท คิดเป็นอัตราดอกเบี้ยร้อยละ 0.875 ต่อปี โดยรางวัลที่ 1 มีมูลค่าสูงถึง 60 ล้านบาท และยังมีสิทธิ์ลุ้นรางวัลอื่น ๆ ทุกเดือน รวมรางวัลต่องวดทั้งสิ้น 105,670 รางวัล คิดเป็นเงินรางวัลสูงสุด 77,650,000 บาทต่อเดือน รวม 24 ครั้ง โดยจับรางวัลทุกวันที่ 16 ของเดือน ยกเว้นเดือนมกราคม ออกรางวัลในวันที่ 17 มกราคม โดยดอกเบี้ยและเงินรางวัลในการฝากสลากออมทรัพย์ได้รับการยกเว้นภาษีสําหรับบุคคลธรรมดาและสามารถนําไปใช้เป็นหลักประกันเงินกู้ของ ธ.ก.ส. ได้อีกด้วย มีแต่ได้กับได้อย่างนี้ ต้องรีบซื้อก่อนสลากหมด
ทั้งนี้ สามารถตรวจผลการออกรางวัลและรับชมการถ่ายทอดสดการออกสลากออมทรัพย์ได้ทางเว็บไซต์ www.baac.or.th Facebook Page ธกส BAAC Thailand และ ธกส บริการด้วยใจ Youtube Channel “BAAC Thailand” และแอปพลิเคชัน BAAC Mobile โดยธนาคารจะโอนเงินรางวัลเข้าบัญชีเงินฝากออมทรัพย์ที่เป็นบัญชีคู่โอนของลูกค้าทันทีในวันถัดไปหลังจากวันออกรางวัลในแต่ละงวด สอบถามรายละเอียดเพิ่มเติมได้ที่ ธ.ก.ส. ทุกสาขา ทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-“รัดเกล้า” เผย​ ก.อุตสาหกรรม​ ชูจุดแข็งครัวของโลก ดันอาหารฮาลาลไทย Go Inter ป้อนนักท่องเที่ยวทั่วโลก ดึงดูดท่องเที่ยวไทย
วันพฤหัสบดีที่ 16 พฤศจิกายน 2566
16/11/2566
“รัดเกล้า” เผย​ ก.อุตสาหกรรม​ ชูจุดแข็งครัวของโลก ดันอาหารฮาลาลไทย Go Inter ป้อนนักท่องเที่ยวทั่วโลก ดึงดูดท่องเที่ยวไทย
“รัดเกล้า” เผย​ ก.อุตสาหกรรม​ ชูจุดแข็งครัวของโลก ดันอาหารฮาลาลไทย Go Inter ป้อนนักท่องเที่ยวทั่วโลก ดึงดูดท่องเที่ยวไทย
วันที่ 16 พฤศจิกายน 2566นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยถึงการผลักดันประเทศไทยสู่ศูนย์กลางอาหารฮาลาลในอาเซียน โดยกระทรวงอุตสาหกรรมเร่งยกระดับอุตสาหกรรมฮาลาลอย่างต่อเนื่องเพื่อรองรับตลาดโลก ภายใต้ 8 มาตรการ สําคัญ ได้แก่ 1. ขับเคลื่อน Soft Power สู่การยกระดับอาหารฮาลาล ท้องถิ่นภาคใต้ของไทย เช่น สนับสนุนให้เป็นอาหารแนะนําที่เสิร์ฟบนเครื่องบินเพื่อเป็นการโปรโมท 2. เชื่อมโยงอุตสาหกรรมท่องเที่ยวฮาลาลที่ตอบสนองความต้องการของนักท่องเที่ยวมุสลิมกับแหล่งอาหารฮาลาลในพื้นที่ เช่น ร้านอาหาร โรงแรม การขนส่ง ฯลฯ โดยประสานกับทางการท่องเที่ยวแห่งประเทศไทยแนะนําและขึ้นทะเบียนเมนูอาหาร รวมทั้งส่งเสริมอาหารฮาลาลในเทศกาลต่าง ๆ เพื่อโปรโมทและสร้างชื่อเสียงให้เป็นที่รู้จัก 3. ลดข้อจํากัด และปรับปรุงแก้ไขอุปสรรคเกี่ยวกับการขอรับรองตราสัญลักษณ์ฮาลาล โดยให้สํานักงานมาตรฐานผลิตภัณฑ์อุตสาหกรรมเข้ามามีส่วนร่วม เพื่อลดข้อจํากัดเรื่องระยะเวลาในการรับรอง 4. เจรจา MOU เพื่อเปิดตลาดสินค้าอาหารฮาลาลใหม่ในต่างประเทศ ได้แก่ สหรัฐอาหรับเอมิเรตส์ (UAE) และสาธารณรัฐทูร์เคีย เช่น มาตรการทางด้านภาษี มาตรการการตรวจปล่อยสินค้าให้มีความรวดเร็วมากขึ้น 5. พัฒนาผู้ผลิตอาหารฮาลาลไทยตอบโจทย์ผู้บริโภคมุสลิมรุ่นใหม่ เช่น ขนมขบเคี้ยว และอาหารเพื่อสุขภาพ โดยมีการสนับสนุนพื้นที่ในห้างโมเดิร์นเทรด 6. สร้างเครือข่ายความร่วมมืออาหารฮาลาลไทย กับประเทศเป้าหมาย โดยประสานความร่วมมือกับกระทรวงพาณิชย์ roadshow ในตลาดที่มีศักยภาพ เช่น อาเซียน ตะวันออกกลาง เอเชียใต้ 7. พัฒนานิคมอุตสาหกรรมฮาลาลของ กนอ. ร่วมกับ ศอ.บต. ในพื้นที่ภาคใต้ รวมทั้งยกระดับศูนย์พัฒนาสินค้าอาหารของสถาบันอาหารใน จ.สงขลา ให้ครอบคลุมการพัฒนาสินค้าอาหารฮาลาลต้นแบบ เพื่อให้ผู้ประกอบการสามารถนําองค์ความรู้ไปต่อยอดเชิงพาณิชย์ และ 8. พัฒนาและจัดทํา Role model ในแต่ละกลุ่มผลิตภัณฑ์อาหารเพื่อยกระดับสถานประกอบการอุตสาหกรรมอาหาร เช่น โรงฆ่าสัตว์ โรงงานแปรรูปเนื้อสัตว์ ฯลฯ ให้ได้มาตรฐานฮาลาลเพื่อการส่งออก รวมทั้งพัฒนาสายพันธุ์วัวใหม่ ๆ ที่มีคุณภาพสูงเพื่อเพิ่มศักยภาพในการส่งออกไปยังประเทศที่มีกําลังซื้อสูง
ทั้งนี้ที่ผ่านมา น.ส.​พิมพ์ภัทรา วิชัยกุล รัฐมนตรีว่าการกระทรวงอุตสาหกรรม ได้กล่าวถึงเรื่องดังกล่าวว่า กระทรวงอุตสาหกรรมมีนโยบายที่จะเร่งผลักดันอุตสาหกรรมฮาลาลเพื่อช่วยขับเคลื่อนเศรษฐกิจอีกทางหนึ่ง ซึ่งขณะนี้ถือว่าเป็นไปตามเป้า คาดการณ์อุตสาหกรรมอาหารฮาลาลจะช่วยดัน GDP ภาคอุตสาหกรรม เติบโต 2.0% คิดเป็นมูลค่า 58,000 ล้านบาท
รองโฆษก​ฯ​ รัดเกล้า กล่าวเสริมว่า ขณะนี้สถาบันอาหารได้พัฒนาผู้ผลิตไทยให้ตอบโจทย์ผู้บริโภครุ่นใหม่ พร้อมกับสร้างเครือข่ายความร่วมมืออาหารฮาลาลไทยกับประเทศเป้าหมาย หวังยกระดับนิคมอุตสาหกรรมฮาลาลในพื้นที่ เพื่อยกระดับสถานประกอบการให้สามารถรองรับการเติบโตของนักท่องเที่ยว และกระตุ้นการลงทุน ประมาณ 6,000 ล้านบาท การส่งออกเพิ่มขึ้น ประมาณ 22,800 ล้านบาท ตลอดจนเพิ่มการบริโภคในประเทศ ประมาณ 29,200 ล้านบาท
รัฐบาลไทย-ข่าวทำเนียบรัฐบาล-รองนายกฯ “อนุทิน” กำหนดประชุมร่วมหน่วยงานในกำกับ 4 กระทรวง 1 องค์การมหาชน 17 พ.ย.นี้ ขับเคลื่อนการเทิดทูนสถาบันหลัก ประกาศนโยบายเชิงรุก สร้างความรู้และเข้าใจคุณค่าประวัติศาสตร์ชาติ
วันพฤหัสบดีที่ 16 พฤศจิกายน 2566
16/11/2566
รองนายกฯ “อนุทิน” กําหนดประชุมร่วมหน่วยงานในกํากับ 4 กระทรวง 1 องค์การมหาชน 17 พ.ย.นี้ ขับเคลื่อนการเทิดทูนสถาบันหลัก ประกาศนโยบายเชิงรุก สร้างความรู้และเข้าใจคุณค่าประวัติศาสตร์ชาติ
รองนายกฯ “อนุทิน” กําหนดประชุมร่วมหน่วยงานในกํากับ 4 กระทรวง 1 องค์การมหาชน 17 พ.ย.นี้ ขับเคลื่อนการเทิดทูนสถาบันหลัก ประกาศนโยบายเชิงรุก สร้างความรู้และเข้าใจคุณค่าประวัติศาสตร์ของชาติ
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า นายอนุทิน ชาญวีรกูล รองนายกรัฐมนตรี และ รมว.มหาดไทย ได้แถลงไว้ตั้งแต่เมื่อเข้ารับตําแหน่งถึงนโยบายการพิทักษ์รักษาไว้ซึ่งสถาบันหลักของชาติ อันประกอบด้วย ชาติ ศาสนา และพระมหากษัตริย์ เพื่อให้เป็นศูนย์รวมจิตใจของคนในชาติ ผ่านการดําเนินการในหลากหลายกิจกรรม
ทั้งนี้ ในวันศุกร์ ที่ 17 พ.ย. 66 นายอนุทิน ได้กําหนดให้จัดการประชุมมอบนโยบายแก่หน่วยงานที่อยู่ภายใต้การกํากับดูแล 4 กระทรวง และ 1 องค์การมหาชน ประกอบด้วย กระทรวงมหาดไทย กระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม (อว.) กระทรวงแรงงาน และ สถาบันคุณวุฒิวิชาชีพ (องค์การมหาชน) เพื่อให้ทุกหน่วยงานได้เห็นแนวนโยบายที่สอดคล้องกัน เพื่อไปสู่การปฏิบัติ การดําเนินภารกิจตลอดจนการบริหารทรัพยากรบุคคลของหน่วยงานให้เป็นกลไกสําคัญต่อการเทิดทูนสถาบันหลัก ชาติ ศาสนา พระมหากษัตริย์ โดยการประชุมจะมีขึ้น ณ อาคารราชวัลลภ กระทรวงศึกษาธิการ เวลา 10.30 น.
“ท่านอนุทิน เล็งเห็นว่าหน่วยงานภายใต้การกํากับของท่านทั้ง 4 กระทรวง กับ 1องค์การมหาชน เป็นองคาพยพขนาดใหญ่ที่สามารถขับเคลื่อนและสร้างความเข้มแข็งแก่สถาบันหลักของชาติ จึงได้กําหนดการประชุมร่วมกันในวันที่ 17 พ.ย.นี้ ซึ่งจะมีทั้งการพิจารณาเกี่ยวกับการกําหนดหลักเกณฑ์การคัดเลือกบุคคลเข้ารับราชการ และการเลื่อนระดับทางตําแหน่งงานราชการที่ต้องให้ความสําคัญกับประเด็นจิตสํานึกความเป็นไทย ความภาคภูมิใจเห็นคุณค่าในประวัติศาสตร์ชาติไทย ความจงรักภักดีต่อสถาบันพระมหากษัตริย์” น.ส.ไตรศุลี กล่าว
โฆษกกระทรวงมหาดไทย กล่าวว่า นอกจากการประชุมมอบนโยบายแล้ว ผู้แทนจาก 8 หน่วยงานจาก 4 กระทรวง และ 1 องค์การมหาชน ได้แก่ ปลัดกระทรวงศึกษาธิการ ปลัดกระทรวงมหาดไทย ปลัดกระทรวง อว. ปลัดกระทรวงแรงงาน เลขาธิการคณะกรรมการการศึกษาขั้นพื้นฐาน เลขาธิการคณะกรรมการการอาชีวศึกษา เลขาธิการสภาการศึกษา และผู้อํานวยการสถาบันคุณวุฒิวิชาชีพ (องค์การมหาชน) จะมีการลงนาม ในบันทึกข้อตกลงความร่วมมือ “การผลิตทรัพยากรมนุษย์ที่มีคุณภาพสร้างจิตสํานึกความเป็นไทย” เพื่อทุกหน่วยงานร่วมกันขับเคลื่อนและไปสู่เป้าหมาย อาทิ ให้คนไทยทุกช่วงวัยเข้าใจและภาคภูมิใจในประวัติศาสตร์ มีรากฐานจิตสํานึกรักความเป็นไทย มีค่านิยมและหลักคิดที่ถูกต้องต่อบ้านเมืองและสถาบันสําคัญ ผู้เข้ารับราชการมีจิตอาสา ทําหน้าที่เพื่อประชาชน และส่วนรวม ประพฤติตนตามรอยพระยุคคลบาท เป็นต้น และ จากนั้นทุกหน่วยงานจะมีการแถลงข่าวถึงแนวการปฏิบัติร่วมกันในช่วงท้ายต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันพฤหัสบดีที่ 16 พฤศจิกายน 2566
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
“ไชยา” ลงพื้นที่โคราช ตรวจราชการ ชูนโยบายชะลอการขายให้กลไกตลาดทํางาน ส่งเสริมการทําปศุสัตว์ปลอดโรค
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการตลาดกลางผลิตผลทางการเกษตรและปศุสัตว์ โดยมีหัวหน้าส่วนราชการสังกัดกระทรวงเกษตรและสหกรณ์และเจ้าหน้าที่หน่วยงานที่เกี่ยวข้องเข้าร่วม ณ สหกรณ์การเกษตรด่านขุนทด จํากัด จังหวัดนครราชสีมา สําหรับการลงพื้นที่ตรวจราชการในครั้งนี้ได้มารับฟังบรรยายผลการดําเนินงานของสหกรณ์การเกษตรด่านขุนทด จํากัด และสหกรณ์โคนมด่านขุนทด จํากัด ซึ่งเกี่ยวข้องกับวิถีชีวิตของพี่น้องเกษตรกร โดยกระทรวงเกษตรและสหกรณ์พร้อมสนับสนุนการดําเนินงานในรูปแบบการร่วมกลุ่มไม่ว่าจะเป็นสหกรณ์ วิสาหกิจชุมชน ให้มีการเติบโตตามหลักสากล จากนโยบายชะลอการขายข้าวเปลือก เพื่อชะลอเวลาให้กลไกตลาดได้ทํางาน โดยอาศัยสหกรณ์การเกษตรเป็นหน่วยงานร่วมในการขับเคลื่อนนโยบายช่วยเหลือเกษตรกร ในโอกาสนี้ได้เสนอแนวทางในการพัฒนารูปแบบการดําเนินงานของสหกรณ์ให้สอดรับนโยบายดังกล่าว เพื่อช่วยเหลือเกษตรกรในพื้นที่ ในด้านสัตว์เศรษฐกิจที่นิยมเลี้ยงในพื้นที่เช่น โคเนื้อ โคนม สุกร แพะ เป็นต้น
รมช.ไชยา กล่าวว่า ในอนาคตวางแผนไว้ว่า กรมปศุสัตว์จะมีการดําเนินการพัฒนาศูนย์วัคซีนให้มีมาตรฐานตามหลักสากล และเพียงพอต่อความต้องการในประเทศไทย เพื่อแก้ไขปัญหาโรคระบาดในสัตว์ สร้างความมั่นใจให้กับประเทศคู่ค้า และเพิ่มโอกาสในการเปิดตลาดในต่างประเทศ นอกจากนี้ได้มีการศึกษาแนวทางในการช่วยเหลือเกษตรกรผู้เลี้ยงสัตว์ ในด้านปัจจัยการผลิตมีต้นทุนสูงอีกด้วย
“สําหรับวันนี้มารับฟังบรรยายผลการดําเนินงานและรับฟังปัญหาความเดือดร้อนของ 2 สหกรณ์ซึ่งได้นํานโยบายชะลอการขายข้าวเปลือก มาเสนอต่อประธานสหกรณ์ เพื่อพัฒนารูปแบบการดําเนินงานให้สอดรับกับนโยบายของรัฐบาล ด้านปศุสัตว์ได้มอบหมายกรมปศุสัตว์ในการจัดตั้งศูนย์กักกันโรค บริเวณพื้นที่ตะเข็บชายแดนจังหวัดตาก เชียงราย นครพนม มุกดาหาร สุรินทร์ สระแก้ว ประจวบคีรีขันธ์ และนราธิวาส เพื่อเป็นการส่งเสริมและเปิดตลาดให้กับผู้ที่ทําการค้าปศุสัตว์สามารถส่งออกไปยังต่างประเทศได้ เพื่อขับเคลื่อนตลาดการส่งออกสินค้าปศุสัตว์ต่อไป ด้านปัญหาเรื่องต้นทุนการผลิตทางกระทรวงเกษตรฯ ได้มีคณะกรรมการรักษาเสถียรภาพราคา ซึ่งทํางานร่วมกับกระทรวงพาณิชย์ เพื่อบูรณาการแก้ไขปัญหาด้านราคา ให้เกิดประโยชน์แก่เกษตรกรอย่างสูงสุด”
รัฐบาลไทย-ข่าวทำเนียบรัฐบาล-SME D Bank จัดแคมเปญส่งท้ายปี ดันเอสเอ็มอีถึงสินเชื่อดอกเบี้ยต่ำพิเศษ ช่วยลดภาระ วางแผนธุรกิจได้ล่วงหน้า แถมฟรีบัตรกำนัล ด่วนภายใน 28 ธ.ค.นี้
วันพฤหัสบดีที่ 16 พฤศจิกายน 2566
16/11/2566
SME D Bank จัดแคมเปญส่งท้ายปี ดันเอสเอ็มอีถึงสินเชื่อดอกเบี้ยต่ําพิเศษ ช่วยลดภาระ วางแผนธุรกิจได้ล่วงหน้า แถมฟรีบัตรกํานัล ด่วนภายใน 28 ธ.ค.นี้
SME D Bank จัดแคมเปญสุดพิเศษส่งท้ายปี มอบบริการสินเชื่ออัตราดอกเบี้ยต่ําพิเศษ ก่อนครบกําหนดตรึงอัตราดอกเบี้ย ช่วยเอสเอ็มอีเข้าถึงแหล่งทุน นําไปเสริมสภาพคล่อง คว้าโอกาสธุรกิจเติบโตช่วงส่งท้ายปี และวางแผนการเงินรับมือแนวโน้มอัตราดอกเบี้ยที่ปรับขึ้นในอนาคต
SME D Bank จัดแคมเปญส่งท้ายปี หนุนเอสเอ็มอีเข้าถึงสินเชื่ออัตราดอกเบี้ยต่ําพิเศษ ก่อนครบระยะเวลาตรึงอัตราดอกเบี้ย ช่วยลดภาระ วางแผนการเงินได้ล่วงหน้า แจงเริ่มต้นเพียง 2.99%ต่อปี วงเงินกู้สูงสุด 50 ลบ. แถมโปรโมชั่น เมื่อยื่นกู้และเอกสารครบ รับฟรี บัตรกํานัลมูลค่า 500 บาท ด่วน ตั้งแต่ 16 พ.ย. ถึง 28 ธ.ค. 66 เท่านั้น
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ธนาคารเพื่อเอสเอ็มอีไทย เดินหน้าสนับสนุนผู้ประกอบการเอสเอ็มอีก้าวสู่ความสําเร็จ จัดแคมเปญสุดพิเศษส่งท้ายปี มอบบริการสินเชื่ออัตราดอกเบี้ยต่ําพิเศษ ก่อนจะครบกําหนดตรึงอัตราดอกเบี้ย ช่วยให้ผู้ประกอบการเอสเอ็มอีเข้าถึงแหล่งทุน นําไปเสริมสภาพคล่อง คว้าโอกาสธุรกิจเติบโตในช่วงส่งท้ายปี และสามารถวางแผนการเงินรับมือแนวโน้มอัตราดอกเบี้ยที่จะปรับขึ้นในอนาคต พร้อมรับโปรโมชั่น เมื่อยื่นกู้สินเชื่อของ SME D Bank พร้อมเอกสารครบ วงเงินตั้งแต่ 1 ล้านบาทขึ้นไป ตั้งแต่วันนี้ (16 พ.ย. 66) ถึงวันที่ 28 ธ.ค.66 รับฟรี! บัตรกํานัล มูลค่า 500 บาท นําไปจับจ่ายใช้สอยซื้อสินค้าอุปโภคบริโภคในห้าง Lotus’s ได้ทั่วประเทศ
สําหรับแคมเปญดังกล่าว SME D Bank จัดเตรียมสินเชื่อต่าง ๆ ไว้บริการผู้ประกอบการเอสเอ็มอีครอบคลุมทุกกลุ่มธุรกิจ และทุกความต้องการเปิดกว้างกู้ได้ทั้งบุคคลธรรมดาและนิติบุคคล วงเงินกู้สูงสุด 50 ล้านบาท อัตราดอกเบี้ยเริ่มต้น 2.99% ต่อปี ผ่อนชําระนานสูงสุด 15 ปี และปลอดชําระเงินต้นสูงสุด 24 เดือน นําไปใช้ได้ทั้งลงทุน ขยาย ปรับปรุง หมุนเวียน เสริมสภาพคล่อง หรือรีไฟแนนซ์ ได้แก่ สินเชื่อ SME Refinance ช่วยลดต้นทุนธุรกิจ ผ่อนหนักเป็นเบา เมื่อรีไฟแนนซ์มาแล้ว สามารถขอกู้เพิ่มเติมได้, สินเชื่อ BCG Loan ติดปีกธุรกิจยกระดับสู่ BCG Model , สินเชื่อ SME D พร้อม กู้ได้สูงสุดไม่เกิน 120% ของราคาประเมินหลักประกันตามเกณฑ์ที่ธนาคารกําหนด, “สินเชื่อ SME Speed Up กู้ได้แม้ไม่มีหลักทรัพย์ค้ําประกัน สามารถใช้ บสย. ค้ําประกันเต็มวงเงิน และ สินเชื่อเสริมสภาพคล่องผู้รับเหมา สนับสนุนคว้าโอกาสเข้าถึงงานจัดซื้อจัดจ้างภาครัฐและเอกชน
ผู้ประกอบการเอสเอ็มอีที่สนใจ แจ้งความประสงค์รับบริการสินเชื่อได้ผ่านช่องทางต่าง ๆ เช่น เว็บไซต์ https://www.smebank.co.th/, LINE Official Account : SME Development Bank เป็นต้น รวมถึงสาขา SME D Bank ทั่วประเทศ หรือสอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-“พล.ต.อ.พัชรวาท” ให้การต้อนรับเอกอัครราชทูตฯ เยอรมนี
วันพุธที่ 15 พฤศจิกายน 2566
“พล.ต.อ.พัชรวาท” ให้การต้อนรับเอกอัครราชทูตฯ เยอรมนี
ร่วมหารือทิศทางสู่การลดก๊าซเรือนกระจก ก่อนเข้าร่วมการประชุม COP28 ช่วงต้นเดือนธันวาคมนี้
วันนี้ (15 พฤศจิกายน 2566) เวลา 16.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ให้การต้อนรับ นายแอ็นสท์ ว็อล์ฟกัง ไรเซิล (H.E. Mr. Ernst Wolfgang Reichel) เอกอัครราชทูตสหพันธ์สาธารณรัฐเยอรมนีประจําประเทศไทย ในโอกาสเข้าเยี่ยมคารวะ ณ ห้องรับรอง ชั้น 20 กระทรวงทรัพยากรธรรมชาติและสิ่งแวดล้อม
พล.ต.อ.พัชรวาท ได้กล่าวแสดงความยินดีในโอกาสเข้ารับตําแหน่งใหม่ของนายแอ็นสท์ ว็อล์ฟกัง ไรเซิล และได้ขอบคุณสหพันธ์สาธารณรัฐเยอรมนี ที่ได้สนับสนุนการดําเนินงานด้านการเปลี่ยนแปลงสภาพภูมิอากาศให้กับประเทศไทยมาอย่างต่อเนื่อง พร้อมทั้งได้หารือถึงทิศทางและความคาดหวังของการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 28 หรือ COP 28 ที่จะจัดขึ้นระหว่างวันที่ 30 พฤศจิกายน – 12 ธันวาคม 2566 ณ เมืองดูไบ สหรัฐอาหรับเอมิเรตส์ ถึงความมุ่งมั่นของภาคีสมาชิกในการลดปริมาณการปล่อยก๊าซเรือนกระจก เพื่อให้สอดคล้องตามความตกลงปารีส ที่มุ่งควบคุมอุณหภูมิโลกไม่ให้เพิ่มขึ้นเกิน 1.5 องศาเซลเซียส รวมถึงการเร่งการเปลี่ยนผ่านด้านพลังงาน การสนับสนุนการใช้พลังงานทดแทน 3 เท่า ภายในปี ค.ศ. 2030 การเพิ่มประสิทธิภาพการใช้พลังงาน และการสนับสนุนทางการเงินจากภาคีประเทศพัฒนาแล้วให้ได้ 100,000 ล้านเหรียญสหรัฐฯ ภายในปี ค.ศ. 2025 รวมถึงการจัดตั้งกองทุนสําหรับการสูญเสียและความเสียหายที่เกิดขึ้นจากการเปลี่ยนแปลงสภาพภูมิอากาศ
ด้าน นายแอ็นสท์ ว็อล์ฟกัง ไรเซิล ยังได้เชิญชวนประเทศไทยเข้าร่วมเป็นสมาชิก Climate Club ซึ่งเป็นเวทีหารือ แลกเปลี่ยนแนวทางการดําเนินงาน เทคโนโลยีต่าง ๆ เพื่อการลดก๊าซเรือนกระจกในภาคอุตสาหกรรม โดยเฉพาะอุตสาหกรรมที่มีความต้องการใช้พลังงานสูง ซึ่งจะเป็นประโยชน์และโอกาสของประเทศไทยที่จะได้รับการสนับสนุนด้านการเสริมสร้างศักยภาพ ด้านเทคโนโลยี และด้านการเงิน โดยประเทศไทยมีความยินดีที่จะเข้าร่วมเป็นสมาชิก Climate Club ทั้งนี้ อยู่ระหว่างการดําเนินการตามขั้นตอนภายในประเทศ ก่อนที่จะมีการเข้าร่วมสนับสนุนอย่างเป็นทางการต่อไป พร้อมกันนี้ ทั้งสองฝ่าย ยังยินดีที่จะดําเนินงานร่วมกันอย่างใกล้ชิด เพื่อสนับสนุนการบรรลุเป้าหมายลดการปล่อยก๊าซเรือนกระจกของโลกร่วมกับประเทศภาคีสมาชิกต่อไป